b'\n_START_ARTICLE_\nPasija (2004.)\n_START_SECTION_\nRadnja\n_START_PARAGRAPH_\nFilm govori o posljednjih 12 sati Isusa Krista i njegovoj muci. Po\xc4\x8dinje Isusovom agonijom u Getsemanskom vrtu, dok apostoli spavaju pod stablima._NEWLINE_Veliki sve\xc4\x87enik Kaifa nudi Judi, da otkrije gdje se nalazi Isus, a zauzvrat dobit \xc4\x87e srebrnjake. Juda pristaje._NEWLINE_Sotona nagovara Isusa, da odustane od ideje, da jedna osoba mo\xc5\xbee otkupiti grijehe cijelog svijeta. Isus mu se odupire. Dolaze vojnici, Juda izdaje Isusa poljupcem. Petar uzima ma\xc4\x8d i pogodi uho jednog stra\xc5\xbeara, a Isus uzme uho i zacijeli ga. Marija se budi iz ru\xc5\xbenog sna i predosje\xc4\x87a, da se ne\xc5\xa1to doga\xc4\x91a. Marija Magdalena je uz nju, a apostol Ivan im javlja, da je Isus uhi\xc4\x87en. Isus je odveden u Kaifinu pala\xc4\x8du i trpi zlostavljanje. Juda se osje\xc4\x87a posramljeno. Demoni ga mu\xc4\x8de. Isus ugleda Mariju, Mariju Magdalenu i Ivana te se prisje\xc4\x87a zgode iz djetinjstva, kada je radio stol za bogata\xc5\xa1a i \xc5\xa1alio se s Marijom. Isusa ispituju, mu\xc4\x8de i osu\xc4\x91uju na smrt. Petar je upla\xc5\xa1en i zataji Isusa tri puta. Kaje se i pla\xc4\x8de. Juda \xc5\xbeeli ispraviti svoju pogre\xc5\xa1ku, ali ne uspijeva, odlazi iz grada i izvr\xc5\xa1ava samoubojstvo. Isusa dovede pred Poncija Pilata s ciljem, da bude razapet po rimskom zakonu. Poncije Pilat ne vidi krivicu kod Isusa, \xc5\xbeeli ga pusti, ali popusti pred pritiskom mase i osudi Isusa, a pusti Barabu, lokalnog razbojnika. Isusa bi\xc4\x8duju gotovo do smrti, vojnici ga ismijavaju i stavljaju mu trnovu krunu oko glave. Isus nosi te\xc5\xa1ki kri\xc5\xbe po ulicama i pada pod njim tri puta. Marija, Marija Magdalena i Ivan promatraju to izdaleka, a kasnije mu Marija prilazi. Isus vi\xc5\xa1e ne mo\xc5\xbee sam nositi kri\xc5\xbe pa vojnici tra\xc5\xbee od \xc5\xa0imuna Cirenca da pomogne nositi kri\xc5\xbe. On pristaje. Prilikom Isusova pada, prilazi mu Veronika i daje mu svoj rubac, da obri\xc5\xa1e krvavo lice. Na Veronikinom rupcu ostaje obris Isusova lica. Procesija nastavlja prema mjestu zvanom Golgota. Tamo Isusa pribijaju na kri\xc5\xbe i Isus visi izme\xc4\x91u dva razbojnika. Onaj s lijeva ga moli za spas du\xc5\xa1e i govori da je Isus uistinu Sin Bo\xc5\xbeji. Isus opra\xc5\xa1ta grijehe dobrom razbojniku i ka\xc5\xbee mu da \xc4\x87e jo\xc5\xa1 danas biti s njim u raju. Kako je Isusu sve te\xc5\xbee, nebo postaje sve mra\xc4\x8dnije. Isus izra\xc5\xbeava \xc5\xbee\xc4\x91, a rimski vojnik (kasnije je postao sv. Longin), nataplja spu\xc5\xbevu octom i daje Isusu. Isus govori na aramejskom: "Bo\xc5\xbee moj, Bo\xc5\xbee moj, za\xc5\xa1to si me ostavio?" "Eli, eli, lamai sabactani?" Zatim ka\xc5\xbee: "Zavr\xc5\xa1eno je" i izdahne. \xc4\x8cuje se jaka grmljavina. Rimski vojnik Cassius, lomio je noge razbojnicima kraj Isusa, ali Isusu nije, jer je ve\xc4\x87 umro. Ali mu je probio bok kopljem i tada poteku krv i voda te Cassius padne na koljena. Prisutni Rimljani i \xc5\xbdidovi shvatili su, \xc5\xa1to su u\xc4\x8dinili. Grom poga\xc4\x91a \xc5\xbeidovski hram i prepolovljava ga. Kaifa u \xc5\xa1oku pla\xc4\x8de. Sotona u dubinama pakla, strahovito vi\xc4\x8de, znaju\xc4\x87i da je zauvijek pora\xc5\xbeen. Isusa skidaju s kri\xc5\xbea, Marija ga prima u svoje ruke. Zatim je prikazana unutra\xc5\xa1njost groba, tri dana kasnije na Uskrs. Vidi se odvaljen kamen, jutarnja svjetlost. Uskrsnuli Isus otvara o\xc4\x8di, ustaje i izlazi iz groba. Vide mu se rupe na ruci od \xc4\x8davala.'